Amt Leh

Dat Amt Leh weer en Verwaltungsrebeed in Bremen-Veern un in dat Königriek Hannover mit Seet in Leh binnen de Landdrostie Stood. Dor hett groff dat Rebeed von de hüdigen Städer/Gemenen Bremerhoben, Geestland un Schippdörp tohöört.

Dat Leid över dat Amt harr bet 1867 en Amtmann. In de Prüßentied na 1867 hett de eerste Beamte Amtshauptmann heten.

 Geografie 

In’n Noordoosten von dat Amt leeg dat Amt Beers, in’n Oosten dat Gericht Beverst, in’n Süden dat Amt Hagen, in’n Süüdwesten dat ollnbörgsche Amt Landwöörden, in’n Westen dat ollnbörgsche Amt Abbusen un de breemsche Stadt Bremerhoben un in’n Noordwesten dat Vaagdiegericht Land Wusten (Stand 1848).

 1831–1852 

Dat Amt Leh is 1831 grünnt worrn, as dat Gericht Leh mit dat Amt Stotel-Vieland tohoopleggt worrn is. Blots de Oort Holt ut dat Gericht Stotel-Vieland is dorbi an dat Amt Hagen fullen. Dör en Verordnung von’n 1. November 1838 is de Oort Holt denn aver to’n 1. Dezember 1839 doch Deel von dat Amt Leh worrn.Sammlung der Gesetze, Verordnungen und Ausschreiben für das Königreich Hannover, vom Jahre 1838. Carl Friedrich Kius Witwe, Hannover 1838, Sied 223

1848 weer dat Amt so 105,90 km² groot.

 Öörd Stand 1848Friedrich W. Harseim, C. Schlüter: Statistisches Handbuch für das Königreich Hannover. 1848, Sied 134: http://books.google.de/books?ideOI-AAAAcAAJ&pgPA134 

  Oort  Lüüd  Hüüs  Aard  Status 1  Leh (mit dat Stüüramt bi Leh)  2326  320  Flecken  Gemeen
+ Amtsvaagdie Geestendörp  Oort  Lüüd  Hüüs  Aard  Status 1  Geestendörp (mit Stüüramt un Weertshuus an’n Geesthaven)  967  141  Dörp  Gemeen   Leherbrügg  7  1  Tollhuus   Veerhöben  26  5  Oort 2  Fort Willem  5  1     3  Geestmünn*  -  -  Havenoort  Gemeen 4  Wulsdörp  644  166  Dörp  Gemeen 5  Schippdörp  579  105  Dörp  Gemeen 6  Bramel  374  76  Dörp  Gemeen
 * Geestmünn harr noch keen Inwahners, dat weer to de Tied 1848 noch in Bo+ Amtsvaagdie Stotel  Oort  Lüüd  Hüüs  Aard  Status 1  Stotel  694  128  Dörp  Gemeen 1  Speckje  26  5  Oort 1  Amtshoff, Möhl un Tollhuus in Stotel  21  3  Hüüs  keen Gemeen 2  Stoteler Slüüs  3  1  ehmalig Tollhuus  ahn Gemeen 3  Ness  396  80  Dörp  Gemeen 4  Fleest  178  29  Dörp  Gemeen 5  Lanhusen  60  8  Dörp  Gemeen 6  Well  42  6  Dörp  Gemeen 7  Hetthorn  44  9  Dörp  Gemeen   Moorhusen  Hüüs   Good Hetthorn  13  1  Eddelgood  keen Gemeen 8  Holt  76  14  Dörp  Gemeen   Good Holt  7  1  Eddelgood  keen Gemeen

 1852–1859 

Dat Amt Leh hett bi de Verwaltungs- un Justizreform an’n 1. Oktober 1852 in dat Königriek Hannover dat Kaspel Debst mit de Gemenen Debst (mit Debsterbüttel), Langen, Laven, Sievern, Spaden un Wehden ut dat Amt Beers tokregen.

As Gericht för dat Amt is to’n 1. Oktober 1852 dat Amtsgericht Leh inricht worrn.

 1859–1885 

1859 bi de nächste Verwaltungsreform is dat kumplette Amt Beers denn Deel von dat Amt Leh worrn. Ok von dat Amt Beverst is en groten Deel mit de Kaspels Lox, Bexhöv, Oolluunbarg un Beverst un de Gemeen Apeler an dat Amt Leh kamen. De Gemeen Helljes, de kort vörher eerst mit dat Amt Beverst an dat Amt Leh kamen weer, müss dat Amt dör en Verordnung von’n 22. Juni 1859 wedder an dat Amt Oosterholt afgeven.Sammlung der Gesetze, Verordnungen und Ausschreiben für das Königreich Hannover: vom Jahre 1859. Kius, 1859, Sied 693

Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Leh tohöört.

 Na 1885 

Bi de Verwaltungsreform in Prüßen to’n 1. April 1885 is dat Amt Leh oplööst worrn. Ut den Deel in’n Noorden von de Geest is de Kreis Leh worrn un ut den Rest in’n Süden von de Geest is de Kreis Geestmünn worrn.

 Inwahnertall 

 Amtslüüd 

 1. Juli 1831–1836: Johann Gerhard Telting
 1836–1849: Caspar Christian Friedrich Friedrichs
 1849–1855: Friedrich Ernst Ostermeyer
 1856–1858: Georg Heinrich Bacmeister:de:Georg Heinrich Bacmeister
 1857–1869: Johann Philipp Adolph Schönian (Regerungsraad)
 1869–1875: Hugo Schultz
 1876–1882: Theodor Duesberg
 1882–31. März 1885: Ludwig Brandt

 Footnoten 

Kategorie:Amt
Kategorie:Königriek Hannover
Kategorie:Provinz Hannover
Kategorie:Gifft dat nich mehr